Tehotenstvo
Dobrý deň,beriem antikoncepciu dienorette a 8.7 sa do mna priatel urobil a v ten deň som zabudla užiť tabletku to bola 9. Tabletka v blistri. Na další deň som užila obidve tabletky. Je nejaká možnosť že som tehotná?aj keď toto bola jedina vynechaná tabletka?
Dakujem
Dobrý deň,
ďakujeme za Vašu otázku.
Pri vynechaní jednej tablety v 2. týždni je za predpokladu, že ste užili svoje tablety správne počas 7 dní pred vynechanou tabletou a následne po vynechanej tablete užili na druhý deň 2 tablety naraz, antikoncepčný účinok lieku Dienorette zachovaný. Pri správnom užívaní antikoncepcie však je prítomné malé riziko zlyhania antikoncepcie. Ak dôjde k vynechaniu tablety alebo k nesprávnemu užitiu počas používania, frekvencia zlyhaní sa môže zvýšiť. V prípade vynechania menštruácie je potrebné vylúčiť prípadné tehotenstvo vykonaním tehotenského testu.
Prajem pekný zvyšok dňa.
S pozdravom
PharmDr. Veronika Kiabová